open-index/open-wikipedia-markdown huggingface dataset:
Լոտար Մետց

**Լոտար Մետց** (); ), գերմանացի հունահռոմեական ըմբշամարտիկ, չեմպիոն, Օլիմպիական խաղերի, Եվրոպայի և աշխարհի առաջնությունների հաղթող, ԳԴՀ-ի տասակի չեմպիոն (1959, 1960, 1961, 1963, 1965-1968, 1971, 1973 թվականներ)։

## Կենսագրություն
Մեծացել է Աուերբախ քաղաքում։ Այստեղ էլ 14 տարեկանից սկսել է ըմբշամարտով զբաղվել։ 1956 թվականին հաղթել է ԳԴՀ-ի երիտասարդների ըմբշամարտի առաջնությունում։ 1958 թվականին Լայպցիգի միջազգային մրցաշարում զբաղեցրել է երրորդ հորիզոնականը։ 1958 թվականին մասնակցել է ըմբշամարտի աշխարհի առաջնությանը և արժանացել բրոնզե մեդալի։ 1959 թվականին մեկնել է Ռոստոկ։ Նույն թվականին Գրայցի մրցաշարում զբաղեցրել է երկրորդ հորիզոնականը։

1960 թվականի Հռոմի ամառային օլիմպիական խաղերին մասնակցել է մինչև 87 կգ քաշային կարգում (միջին քաշ)։ Մաքուր հաղթանակների դեպքում տուգանային միավորները հաշվի չէին առնվում, միավորների առավելությամբ հաղթելու ժամանակ, ձայների ցանկացած հարաբերակցության արդյունքում, հանվում էր 1 տուգանային միավոր, միավորներով պարտություն կրելու դեպքում հանվում էր 3 միավոր, մաքուր պարտությունների դեպքում՝ 4, ոչ ոքիի դեպքում յուրաքանչյուր մարզիկից հանում էին 2 միավոր։ 6 և ավելի տուգանային միավոր հավաքելու դեպքում մարզիկները դուրս էին մնում մրցաշարից։ Այդ պատճառով Լոտար Մետցը դարձել է մրցաշարի արծաթե մեդալակիր։

1961 թվականի աշխարհի առաջնության ժամանակ զբաղեցրել է 5-րդ հորիզոնականը։

1964 թվականի Տոկիոյի ամառային օլիմպիական խաղերի ժամանակ ներկայացել է Գերմանիայի հավաքականի կազմում։ Մրցաշարի կանոնակարգը մնացել էր նույնը։ Այս առաջնության ժամանակ էլ արժանացել է բրոնզե մեդալի։

1965 թվականին աշխարհի առաջնության ժամանակ նորից զբաղեցրել է 5-րդ հորիզոնականը։ 1966 թվականի Եվրոպայի առաջնության ժամանակ զբաղեցրել է չորրորդ տեղը։ Միայն 1967 թվականին կարողացել է Եվրոպայի առաջնությունում նվաճել արծաթե մեդալ։
 
1968 թվականին դարձել է Մեխիկոյի ամառային օլիմպիական խաղերի չեմպիոն։

1970 թվականին դարձել է Եվրոպայի առաջնության արծաթե մրցանակակիր։ 1971 թվականին աշխարհի առաջնության ժամանակ զբաղեցրել է երրորդ հորիզոնականը։

1972 թվականի Մյունխենի ամառային օլիմպիական խաղերի ժամանակ ներկայացել է մինչև 90 կգ քաշային կարգում (կիսածանր քաշային կարգ)։ 33-ամյա մարզիկը 1 ոչ ոքիից և 2 պարտությունից հետո դուրս է մնացել առաջնությունից։

1973 թվականին ավարտել է սպորտային կարիերան։ Լսողության խանգարման պատճառով նա շուտ է անցել թոշակի։

## Ծանոթագրություններ

## Արտաքին հղումներ
* 

Կատեգորիա:Գերմանացի ըմբշամարտիկներ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական խաղերի բրոնզե մեդալակիրներ
1X1=1 (To Be One)

***1X1=1 (To Be One)***, հարավկորեական գըրլ բենդ Wanna One-ի դեբյուտային մինի ալբոմը։

## Թրեք լիստ
### 1x1=1 (To Be One)

### 1-1=0 (Nothing Without You)

## Չարթեր
### Ամենշաբաթյա չարթ

### Ամենամսյա չարթ

### Վաճառք

## Նշումներ

## Ծանոթագրություններ

Կատեգորիա:2017 ալբոմներ
Կատեգորիա:Կորեերեն մինիալբոմներ
Երեք պարողներ

**«Երեք պարողներ»** (), Պաբլո Պիկասոյի նկարը, որը վրձնել է 1925 թվականին՝ սյուրռեալիզմի շրջանի սկզբում։ Նկարը գտնվում է Թեյթ բրիտանական պատկերասրահում։ Նկարի չափսերն են՝ 215,3 × 142,2 սմ։

Նկարը համարվում է Պիկասոյի առաջին նկարը, որը ստեղծել է սյուրռեալիզմի շրջանում։ Նկարը նշանավորվում է պատկերավորման նոր ձևով, լի է զգացմունքայնությամբ և դրամատիզմով։

Բաց պատուհանի և կապույտ երկնքի ֆոնին պատկերված են բալետային կեցվածքով երեք կերպարներ։ Ձախից պատկերված է Ժերմեն Գարգալլոն՝ չարաբաստիկ մի կին, որի պատճառով Պիկասոյի մոտ ընկեր Կառլոս Կասագեմասը դիմել է ինքնասպանության։ Նա պատկերված է կտավի կենտրոնում։ Աջից մուգ ուրվագծով պատկերված է նկարիչ Ռամոն Պիշոյի կերպարը, որը դարձել է Ժերմենի ամուսինը՝ Կասագեմասի մահվանից մի քանի տարի հետո։ Այդ ժամանակ, երբ Պիկասոն նկարել է «Երեք պարողներ»-ը, իմացել է Պիշոյի մահվան մասին։ Նկարչի համար դա դարձել է մեծ ցնցում և հիշեցրել նրան Կասագեմասի մահվան մասին։ Նկարչի երկու մոտ ընկերները, ովքեր ներգրավվել էին սիրային եռանկյունու մեջ, մահացած էին։

Ակնհայտ է, որ Պիկասոն մինչև Մոնտե Կառլո մեկնելն է աշխատել նկարի վրա։ Փարիզ վերդառնալով նա ամբողջովին փոխել է իր ոճը։ Ռենտգենագրության միջոցով պարզ է դառնում, որ ներկի վերին շերտի տակ եղել է այլ գեղանկարչություն։ Կերպարները պատкերված են ավելի դասական ձևով։ Կտավի ստորին մասը ավելի հետաքրքիր է։ Այդտեղ տեսանելի են երկու ոտք, որը պատկանում է ձախ մասի կերպարին, իսկ մյուսը՝ աջի։ Նրանք էապես տարբերվում են աբստրակտ ձևից՝ փոխարինելով նրանց։

1965 թվականին նկարը դարձել է Թեյթի բրիտանական պատկերասրահի մաս՝ պատկերասրահի ներկայացուցիչ Ռոլանդ Պենրոուզի և Պիկասոյի երկար համաձայնությունից (տևել է մոտ հինգ տարի) հետո։ Նկարի անվանման հարցում միշտ վեճ է առաջացել։ Պիկասոն նկարն անվանում էր «Պար» (La Danse), իսկ Ռոլանդը օգտագործում էր «Երեք պարողներ»  (Les Trois Danseuses) անվանումը, որի հետ նկարիչը չէր համաձայնում։ Չնայած անհամաձայնությանը՝ Ռոլանդը շարունակում էր օգտագործել այդ անվանումը։

## Ծանոթագրություններ

## Արտաքին հղումներ
* տեղեկատվություն 
* Թեյթ բրիտանական պատկերասրահ
* վեբ կայքում նկարը

Կատեգորիա:1925 նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Պաբլո Պիկասոյի նկարներ
Կատեգորիա:Սյուրռեալիզմ
Բիլ Բերրի (ֆուտբոլիստ)

**Վիլյամ Ալեքսանդր Բերրի** (, հայտնի է նաև որպես Բիլլ Բերրի (անգլ.՝ Bill Berry), ), անգլիացի ֆուտբոլիստ, որը հանդես է եկել եզրային աջ և կենտրոնական հարձակվողի դիրքում։

## Կենսագրություն
Ծնվել է 1884 թվականին Սանդերլենդում։ Ֆուտբոլ խաղալ սկսել է տեղական «Օուքհիլլ» և «Սանդերլենդ Ռոյալ Ռովերս» թիմերի կազմում։ 1902 թվականի սեպտեմբերին դարձել է «Սանդերլենդի» խաղացող։ Թիմի կազմում անցկացրել է մեկ ընկերական հանդիպում։

1903-1906 թվականներին հանդես է եկել Լոնդոնի «Տոտենհեմ» ակումբում։

1906 թվականի նոյեմբերին տեղափոխվել է «Մանչեսթեր Յունայթեդ»։ 1906 թվականի նոյեմբերի 17-ին նշել է նորամուտն ակումբում՝ մասնակցելով «Ուենսդեյի» դեմ խաղին։ Առաջին երկու խաղերում հանդես է եկել աջ եզրային հարձակվողի դիրքում, այնուհետև հանդես է եկել աջ ինսայդի և կենտրոնական հարձակվողի դիրքերում։ 1906/07 մրցաշրջանում «Յունայթեդի» կազմում անցկացրել է 9 հանդիպում։ Հաջորդ երկու մրցաշրջաններում թիմի կազմում անցկացրել է ընդամենը 5 հանդիպում՝ խփելով 1 գոլ։

1909 թվականի փետրվարին տրանսֆերի է հանվել, և նույն ամսին վաճառվել «Սթոքպորտ Քաունթի» ակումբ, որի կազմում անցկացրել է 14 խաղ և խփել 3 գոլ։

## Ծանոթագրություններ

## Արտաքին հղումներ
* Ֆուտբոլիստի էջը *MUFCInfo.com* կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Սթոքպորտ Քաունթիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տոտտենհեմ Հոտսպուրի ֆուտբոլիստներ
Նիկոլայ Բաուման (ֆիլմ)

**«Նիկոլայ Բաուման»** (), գեղարվեստական ֆիլմ ռուս հեղափոխական Նիկոլայ Բաումանի (1873-1905) մասին։

## Սյուժե
Ֆիլմը պատմում է հեղափոխականի կյանքի վերջին տարիների, բանվորների և արվեստագետների բոհեմի հետ շփվելու, սպանության և հուղարկավորության մասին։

## Դերերում
* Իգոր Լեդոգորով – *[[Նիկոլայ Բաուման]]
* [[Եֆիմ Կոպելյան]] – *Սավվա Մորոզով
* Էլինա Բիստրիցկայա – *[[Մարիա Անդրեևա]]
* [[Իրինա Միրոշնիչենկո]] – *Նադեժդա Բաուման
* Իգոր Դմիտրիև – *[[Վասիլի Կաչալով]]
* Վլադիմիր Բալոն – *Իլյա Սաց
* Սերգեյ Նիկոնենկո – *Վիկտոր
* Նատալյա Վելիչկո – *Նինա
* Գենադի Յուխտին – *Կուդրյաշով
* Նատալյա Սուրովեգինա – *Սաշա
* Օլեգ Գոլուբիցկի – *Վոլկով
* Ռոդիոն Ալեքսանդրով – *Զոտով
* Լև Պոլյակով -  Կոտով
* Ալեքսանդր Կալյագին (նորամուտ) – *Մարատ
* Ստանիսլավ Սիմոնով – *սպասավոր պանդոկում
* Ալեքսանդր Մալոկիենկո 
* Օլգա Գոբզևա – *տիկին հուղարկավորության ժամանակ (լուսագրերում նշված չէ)
* Վադիմ Զախարչենկո – *Պոդժարի
* Պյոտր Լյուբեշկին – *վերակացու
* Անատոլի Օբուխով
* [[Նատալյա Կրաչկովսկայա]] (լուսագրերում նշված չէ)
* Վալենտին Տկաչենկո
* Արկադի Տոլբուզին – *Բերեժնոյ

## Նկարահանող խումբ
* Ռեժիսոր՝ Սեմյոն Տումանով
* Սցենարիստներ՝ Գեորգի Կապրալով, Սեմյոն Տումանով
* Օպերատոր՝ Գեորգի Կուպրիյանով
* Կոմպոզիտոր՝ Վլադիմիր Ռուբին
* Բեմադրող նկարիչ՝ Վասիլի Շչերբակ
* Զգեստների նկարիչ՝ Լիդիա Նաումովա

## Տեխնիկական տվյալներ
* Սև-սպիտակ
* Լայնէկրան

## Մրցանակներ
* 1968 - Լենինգրադի համամիութենական կինոփառատոնի երկրորդ մրցանակ տղամարդու լավագույն դերակատարման համար (Եֆիմ Կոպելյան)

## Ծանոթագրություններ

## Գրակնություն
* Домашняя синематека. Отечественное кино 1918-1996 / Каталог игровых фильмов... - М., Дубль-Д, 1996 ISBN 5-900902-05-6

## Արտաքին հղումներ
* «Նիկոլայ Բաուման» ֆիլմը «Հայրենական կինոյի հանրագիտարան» կայքում»

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կենսագրական ֆիլմեր
Կատեգորիա:Խորհրդային ֆիլմեր
Կատեգորիա:1967 դրամա ֆիլմեր
Կատեգորիա:Խորհրդային դրամա ֆիլմեր
Կատեգորիա:1960-ականների խորհրդային ֆիլմեր
Հանգիստ օր

**Հանգիստ օր** (), սցենարիստ և գրող Ռուստամ Իբրահիմբեկովի վիպակը։

## Սյուժե
1944 թվականի ամառ, Արևմտյան Բելառուս։ Մի փոքր այրվող գյուղում վերջերս ավարտվել է պայքարը ֆաշիստների դեմ, և հրաշքով փրկված եկեղեցու ներսում բժշկական օգնություն են սպասում երկու վիրավոր զինվորներ՝ գլխավոր հերոս  Անդրեյը (վիրավորվել է ոտքից) և մի սերժանտ։ Անդրեյը կարող է տեղաշարժվել միայն հենակի օգնությամբ, սակայն այդ հանգամանքը ոչ մի կերպ չի ազդում նրա կենսուրախության վրա։ Նա ամեն կերպ փորձում է ուրախացնել վիրավոր սերժանտին։ Շուտով գյուղ են գալիս շրջգործկոմի աշխատակիցները, որոնք պատրաստվում են գյուղից հանել եղած նկարները, քանի դեռ դրանք չեն զավթվել կամ ոչնչացվել ֆաշիստների կողմից։ Շրջգործկոմականների մեքենայում պատահմամբ հայտնվել է ղազախուհի Ադալաթը, որը տեղը զիջում է վիրավոր սերժանտին, որից հետո աղջիկը Անդրեյի հետ սպասում է այլ տրանսպորտի։

Շուտով գյուղում հայտնվում են ֆաշիստներ, և Ադալաթը դառնում է ողբերգական իրադարձությունների ականատեսը, որոնց ընթացքում Անդրեյը, փորձելով պաշտպանել նկարները, ֆաշիստների հետ մարտնչում է և զոհվում։

## Հերոսներ
* Անդրեյ — նախապատերազմական կյանքում եղել է ներկարար, ապա զինվոր
* Ադալատ — աղջիկ-ղազախուհի

## Գեղարվեստական առանձնահատկություններ
Վիպակը պատկերում է Անդրեյի կյանքի և մահվան իրական, ոչ երևակայական պատմությունը։ Պատմությունը երկար է հիշվում, չնայած նրա որոշ մասնատվածությանը և նկարագրությանը։

## Էկրանավորում
1970 թվականին «Մոսֆիլմ» ստուդիայում վիպակը էկրանավորվել է Նիկիտա Միխալկովի կողմից։ «Խաղաղ օր պատերազմի վերջում» () ֆիլմը դարձել է նրա ավարտական աշխատանքը։ Գլխավոր դերերը կատարել են Սերգեյ Նիկոնենկոն և Նատալյա Արինբասարովան։

## Ծանոթագրություններ

Կատեգորիա:Ռուստամ Իբրահիմբեկովի ստեղծագործություններ
Կատեգորիա:1974 գրքեր
Ջոն Բետչեման

Սըր **Ջոն Բետչեման ** (,), բրիտանացի գրող, բանաստեղծ, Վիկտորիանական Ընկերության () հիմնադիրներից մեկը։

## Կենսագրություն
Ծննդյամբ Բետչեման (), նա Առաջին համաշխարհային պատերազմի ժամանակ փոխել է ազգանունը ավելի քիչ գերմանական Բեթչեմանով։ Սովորել է Հայգեյթ դպրոցում(), որտեղ նրա ուսուցիչների թվում էր հայտնի բանաստեղծ և դրամատուրգ Թոմաս Սթեռնս Էլիոթը։ Սովորել է Օքսֆորդի համալսարանի Մագդալեն քոլեջում։ Համալսարանն ավարտելուց հետո կարճ ժամանակով աշխատել է քարտուղար, դպրոցական ուսուցիչ և *Evening Standard* թերթի  լրագրող։ 
1930-1935 թթ. աշխատել է «Ճարտարապետական տեսություն» թերթի խմբագրի օգնական»(): 1933 թվականին Բեթչեմանն ամուսնացել է Պենելոպե Չեթվուդի հետ, որը ֆելդմարշալ Լորդ Չեթվուդի դուստրն էր։ Զույգը ունենում է երկու երեխա` որդին` Փոլը (1937 թ.) և դուստրը` Կանդիդան(1942 թ.), որը հետագայում դարձավ հայտնի գրող։
1939 թվականին Բեթչեմանին ռազմաճակատ չեն տանում, Նա զինվորական ծառայության է անցնում Մեծ Բրիտանիայի Տեղեկատվության նախարարության զորամասերում։ 1941 թվականին նշանակվում է Դուբլինում Մեծ Բրիտանիայի մամուլի կցորդի պաշտոնում։
1948 թ. Բետչեմանը հրատարակել է ավելի քան մեկ տասնյակ գրքեր, որոնցից հինգը բանաստեղծական ժողովածուներ են։ 1958 թվականի բանաստեղծությունների ժողովածուն լույս է տեսել 100 հազար օրինակով։  Ժողովածուի հանրաճանաչությունը բրիտանացի ռեժիսոր Քեն Ռասելլին Բեթչեմանի մասին ֆիլմ նկարահանելու գաղափար է տվել։

Բեթչեմանը վիկտորիանական ճարտարապետության մեծ երկրպագու էր։ Նրա գրչին է պատկանում տվյալ թեմայի վերաբերյալ մի քանի գիրք, մասնավորապես *London’s Historic Railway Stations*-ը («Լոնդոնի երկաթուղային կայանների պատմությունը» 1972): 1969 թվականին Բեթչեմանը գրել է Դերեկ Լինստրումի «Լիդսի ճարտարապետության պատմությունը» գրքի նախաբանը»։
1951 թվականին Բեթչեմանը բաժանվում է կնոջից։ Նույն տարում նա հանդիպում է տիկին Էլիզաբեթ Քավենդիշին(), որը դառնում է նրա ուղեկիցը մինչև մահը։ Իր կյանքի վերջին 10 տարիներին Բեթչեմանը տառապում էր Պարկինսոնի հիվանդությամբ։ Նա մահացել է 1984 թվականի մայիսի 19-ին Կոռնուոլի իր տանը։

## Մրցանակներ
* 1960 Թագավորական մեդալ պոեզիայի բնագավառում նվաճումների համար ()
* 1960 Բրիտանական կայսրության շքանշանի հրամանատար(CBE)
* 1968 Գրականության ուղեկիցները, պատվավոր կոչում, որը շնորհվում Է Թագավորական գրական հասարակության կողմից
* 1969 Բանաստեղծ-դափնեկիր
* 1972 Բանաստեղծ-դափնեկիր
* 1973 Ալբերտի մեդալ (Թագավորական արվեստի միություն)
* 1973 Ամերիկյան արվեստի և գրականության ակադեմիայի պատվավոր անդամ
* 2011 Օքսֆորդի համալսարանի պատվավոր պրոֆեսոր

## Բանաստեղծական ժողովածուներ
* Mount Zion (1932)
* Continual Dew (1937)
* Old Lights For New Chancels (1940)
* New Bats In Old Belfries (1945)
* A Few Late Chrysanthemums (1954)
* Poems In The Porch (1954)
* Summoned By Bells (1960)
* High and Low (1966)
* A Nip In The Air (1974)

## Ծանոթագրություններ

Կատեգորիա:20-րդ դարի բրիտանացի գրողներ
Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Անգլիացի թարգմանիչներ
Կատեգորիա:Անգլիացի լրագրողներ
Կատեգորիա:Անգլիացի սցենարիստներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Օքսֆորդի համալսարանի շրջանավարտներ
Կատեգորիա:Անգլիացի գրաքննադատներ
Սարսափելի բան չկա

**«Սարսափելի բան չկա»** (), ռեժիսոր Ուլյանա Շիլկինայի կարճամետրաժ գեղարվեստական ֆիլմը, որը նկարահանվել է 2000 թվականին Վիկտոր Պելևինի «Կապույտ լապտեր» պատմվածքի հիման վրա։

## Սյուժե
Պիոներական ճամբարում հանգստացող երեխաները քնելուց առաջ միմյանց սարսափելի պատմություններ են պատմում։ Այդ պատմությունները լսելիս նրանք սկսում են լուրջ փիլիսոփայական հարցեր քննարկել՝ կյանքի իմաստի, մահից հետո կյանքի մասին։ Վերջում հանգուցալուծում տեղի չի ունենում, հարցերն այդպես էլ մնում են անպատասխան, և երեխաները քնում են։

Երեխաների բոլոր ֆանտազիաները վերարտադրվում են էկրանին գեղարվեստական տարբեր հնարքների օգնությամբ՝ խաղարկային կինո, տիկնիկային անիմացիա, նկարված մուլտիպլիկացիա։

## Գրական հիմք
Վիկտոր Պելևինի բավականին վաղ պատմվածքում, որի հիման վրա նկարահանվել է ֆիլմը, հեղինակի հիմնական թեման արդեն հստակ հնչում է. որտե՞ղ է սահմանը կյանքի և մահվան, ներկայի և պատրանքայինի, իրոք ողջ մարդու և մահացած մարդու միջև, որը ողջ միայն ձևանում է։

«Կապույտ լապտեր» պատմվածքը, ըստ էության, ինքնակենսագրական է։ Անանուն պատմողը, որն անվանվում է «ես» դերանունով, կա՛մ հիշում է, կա՛մ էլ ոտքի վրա հորինում է խորհրդավոր սարսափելի պատմություններ։ Նա այդ զվարճանքին մասնակցում է իր կամքին հակառակ, միայն իրավիճակը ցրելու նպատակով։

Կապույտ լապտերի պատկերը, ինչպես նաև կապույտ գույնն առհասարակ պատմվածքում հանդես են գալիս որպես հանդերձյալ աշխարհի խորհրդավոր խորհրդանիշներ։ Երեխաները սարսափելի պատմությունները պատմում են էլեկտրական կապույտ լապտերի լույսի ներքո։ Կոստիլ (Հենակ) մականունով տղան պատմողին կապտավուն բռունցք է ցույց տալիս, Վասյայի պատմության վամպիր կնոջ մաշկը կապտում է։ Կապույտ լապտերի պատկերը սկսում և ավարտում է պատմվածքը։

## Դերերում
* Եվգենի Կրայնով
* Վլադիմիր Ֆիլիմոշին
* Վլադիսլավ Ռեմին
* Յուրի Սավչենկո
* Միրոն Սավին
* Ստաս Ալեքսեյչենկո
* Ժաննա Չիրվա
* Օլեգ Ուխով
* Նատալյա Արիստովա
* Անդրեյ Մերզլիկին
* Օլեգ Նովիկով

## Մրցանակներ
* **2000 թվական**
** Ռեժիսորական դեբյուտի համար մրցանակ, Ռուսաստանի կինոգետների և կինոքննադատների գիլդիայի մրցանակ «Գրականություն և կինո» 6-րդ կինոփառատոնում (Գատչինա)
** Երկրորդ մրցանակ խաղարկային կինոյի բաժնում ուսանողական և դեբյուտային աշխատանքների «Սուրբ Աննա» մրցույթում (Մոսկվա)
** «Կինոտավր։ Նորամուտ» կինոփառատոնի դիպլոմ (Մոսկվա)
** «Ուղերձ մարդուն» (Սանկտ Պետերբուրգ) միջազգային կինոփառատոնի դեբյուտների համար մրցույթի ժյուրիի մրցանակ
** Միջազգային ուսանողական ֆիլմերի կինոփառատոնի ռեժիսուրայի համար գլխավոր մրցանակ (Բլագոևգրադ, Բուլղարիա)
** Հաղթանակ 3 անվանակարգերում Մոսկվայի կինեմատոգրաֆիայի համառուսական պետական ինստիտուտի XX միջազգային փառատոնում
** Լավագույն խաղարկային դիպլոմային ֆիլմի համար մրցանակ
** Նկարչի լավագույն աշխատանքի համար մրցանակ
** Անիմացիայի համար դիպլոմ
* **2001 թվական**
** «Կանալ+»-ի մրցանակ Կլերմոն Ֆերանի կարճամետրաժ կինոյի միջազգային փառատոնում (Festival du court metrage (Clermont-Ferrand)) «Ստեղծագործական փնտրտուք» անվանակարգում

## Ծանոթագրություններ

## Արտաքին հղումներ
* 

Կատեգորիա:2000 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Կարճամետրաժ ֆիլմեր
Կատեգորիա:Ռուսական ֆիլմեր
Կատեգորիա:Վիկտոր Պելևինի ստեղծագործությունների էկրանավորումներ
Ֆոլարին Բալոգան

**Ֆոլարին Ջերրի Բալոգան** (, ), անգլիացի ֆուտբոլիստ, Պրեմիեր լիգայի «Արսենալ» ակումբի հարձակվող։

## Ակումբային կարիերա
Ֆոլարինը ծնվել է Նյու Յորքում, սակայն երկու տարեկանում ընտանիքի հետ տեղափոխվել է Լոնդոն։ Խաղացել է «Օլդերսբրուքի» երիտասարդական թիմում, իսկ 10 տարեկանում ընդունվել եմ «Արսենալի» ֆուտբոլային ակադեմիա։ 2019/20 մրցաշրջանում «Արսենալի» կազմում անցկացրած 28 խաղում խփել է 28 գոլ։ 2020 թվականի հոկտեմբերի 29-ին նշել է նորամուտը «Արսենալի» հիմնական կազմում՝ մասնակցելով ՈՒԵՖԱ-ի Եվրոպայի լիգայի՝ իռլանդական «Դանդոլկ» ակումբի հետ խաղին։ 2020 թվականի նոյեմբերի 26-ին ՈՒԵՖԱ-ի Եվրոպայի լիգայի «Մոլդե» ակումբի դարպասը խփած գոլը դարձել է առաջինը նրա պրոֆեսիոնալ կարիերայում։

## Կարիերան հավաքականում
Հանդես է եկել Անգլիայի մինչև 17, մինչև 18 և մինչև 20 տարեկանների հավաքականներում։ 2018 թվականին չորս հանդիպում է անցկացրել ԱՄՆ-ի մինչև 18 տարեկանների հավաքականում։ Կարող է հանդես գալ նաև Նիգերիայի հավաքականում։

## Ծանոթագրություններ

## Արտաքին հղումներ
* Ֆւտբոլիստի էջը «Արսենալի» պաշտոնական կայքում 
* Ֆուտբոլիստի էջը  Պրիմիեր լիգայի պաշտոնական կայքում 

Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Արթուր Բերրի

**Արթուր Բերրի** (, ), անգլիացի սիրողական ֆուտբոլիստ, Ամառային օլիմպիական խաղերի կրկնակի ոսկե մեդալակիր։

## Կենսագրություն
Լիվերպուլի բնիկ Արթուր Բերրին սովորել է Դենսթոնի քոլեջում, որտեղ եղել է քոլեջի ռեգբիի թիմի ավագը, բայց Օքսֆորդի համալսարանի Ուոդհեմ քոլեջ տեղափոխվելուց հետո սկսել է ֆուտբոլ խաղալ։ Նա հանդես է եկել «Օքսֆորդ Յունիվերսիթի» ակումբում՝ մասնակցելով երկու հանդիպումների Օքսֆորդի և Քեմբրիջի համալսարանների թիմերի միջև։

1908 թվականին Մեծ Բրիտանիայի օլիմպիական հավաքականի կազմում ոսկե մեդալ է նվաճել Օլիմպիական խաղերում։ Չորս տարի անց կրկին «ոսկ» է նվաճել հավաքականի կազմում։ 1908 թվականին խաղացել է Քենեթ Հանթի հետ, որը 1907 թվականին Օքսֆորդի և Քեմբրիջի համալսարանների թիմերի միջև խաղում եղել է նրա թիմակիցը։

Ակումբային մակարդակում հանդես է եկել «Լիվերպուլում», «Ֆուլհեմում», «Էվերթոնում», «Ռեքսեմում» և «Նորթերն Նոմադսում»։ 1913 թվականին, հանդես գալով «Օքսֆորդ Սիթիում» որպես սիրողական խաղացող, նվաճել է Անգլիայի սիրողական գավաթը։

1909 թվականի փետրվարի 13-ին Անգլիայի ազգային հավաքականի կազմում անցկացրել է 1 հանդիպում, իսկ 1908-1913 թվականներին Անգլիայի սիրողական հավաքականի կազմում անցկացրել է 32 հանդիպում։

1914 թվականի հոկտեմբերին ավարտել է ֆուտբոլային կարիերան։ Պատերազմի ժամանակ ծառայել է որպես Լանկաշիրի հրաձգային գնդի ադյուտանտ։ Պատերազմի ավարտից հետո նա փաստաբան է դարձել իր հոր հիմնադրած իրավաբանական ընկերությունում։ Հետագայում եղել է «Լիվերպուլ» ֆուտբոլային ակումբի նախագահն ու տնօրենը։

## Ծանոթագրություններ

## Արտաքին հղումներ
* Ֆուտբոլիստի էջը *EnglandFootballOnline.com* կայքում 
* Ֆուտբոլիստի էջը *LFCHistory.net* կայքում 
* Ֆուտբոլիստի էջը *OUAFC.com* կայքում 

Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուլհեմի ֆուտբոլիստներ
Բոբ և Բոբեկ

250px|մինի|2015 թվականի Հոկեյի աշխարհի առաջնության ժամանակ
**Բոբ և Բոբեկ** (), չեխական մուլտֆիլմ, որտեղ նկարագրվում են երկու նապաստակների արկածները։

## Նկարագրություն
Բոբը և Բոբեկը երկու նապաստակներ են, որոնք ապրում են կախարդական գլխարկում։ Բոբը մեծ էր, ավելի խելացի և հաճախ կատարում էր ծնողների դերը։ Բոբեկն ավելի կարճահասակ, ավելի վախկոտ, բայց խելացի և ճարպիկ էր, հաճախ խաղում էր երեխայի դերը։ Երկու նապաստակներն էլ ունեին յուրահատուկ մտքեր, որոնք, սակայն, նրանց տհաճությունների մեջ էին գցում, ինչն էլ դառնում է մուլտֆիլմի կատակերգական սյուժեի հիմքը։ Չնայած կերպարների մեծամասնությունն ունեն լավ վարքագիծ, բայց սերիալը հանդես չէր գալիս բարոյախրատական և գաղափարական դիրքերից. նապաստականերն ունեին բացասական բնավորություն և երբեմն վնասում ու չարաճճիություններ էին անում։

Երկու կերպարներն էլ դարձել են 2015 թվականի Չեխիայում կազմակերպված հոկեյի համաշխարհային առաջնության խորհրդանիշներ։

## Ստեղծման պատմություն
Գաղափարի հեղինակները եղել են Վացլավ Բեդրժիխը (որը նաև հանդես է եկել որպես ռեժիսոր) և Միրոսլավ Վալտերը։ Նկարահանումները սկսվել են 1978 թվականից, նկարահանվել է շոուի 8 եթերաշրջան (91 սերիա)։ Սցենարի հեղինակաները եղել են Վլադիմիր Իրանեկը, Յարոսլավ Պաչովսկին և Իրժի Սեբանեկը։ Երաժշտությունը գրել են կոմպոզիտորներ Պյոտր Սկոումալը (1938-2014) և Յոզեֆ Դվորժակը (ծնվ. 1942 թվականին)։ Մուլտֆիլմը ամենահայտնիներից մեկն է Չեխիայում։

## Ծանոթագրություններ

Կատեգորիա:Հեռուստասերիալներ այբբենական կարգով
Կատեգորիա:Մուլտֆիլմեր կենդանիների մասին
Դպրոցական ջունգլիներ

**«Դպրոցական ջունգլիներ»** (), ռեժիսոր Ռիչարդ Բրուքսի կինոֆիլմը, որն էկրան է բարձրացել 1955 թվականին։ Էվան Հանթերի համանուն վեպի էկրանավորումն է։

## Սյուժե
Պատերազմի վետերան Ռիչարդ Դադիեն աշխատանքի է ընդունվում միջնակարգ դպրոցում, որտեղ սովորում են բազմաթիվ դժվար դեռահասներ, որոնք հակահասարակական վարքագիծ են դրսևորում։ Երեխաների պարագլուխներն են իռլանդացի Արթի Ուեսթը և սևամորթ Գրեգորի Միլլերը։ Դադիեն փորձում է հաշտեցնել աշխատակիցներին և աշակերտներին, բայց հակամարտությունը հանգեցնում է անանուն հեռախոսազանգերի և սպառնալիքների նրա ընտանիքի վերաբերյալ։ Ուսուցիչը կասկածում է, որ սպառնալիքներն ու զանգերը գալիս են Արթիի խմբավորումից։

## Դերերում

* Գլեն Ֆորդ – *Ռիչարդ Դադիե
* Էնն Ֆրենսիս – *Էն Դադիե
* Լուի Քելհերն – *Ջիմ Մյորդոք
* Մարգարեթ Հեյզ – *Լոիս Հեմոնդ
* Ջոն Հոյտ – *պարոն Վառնեկե
* [[Սիդնի Պուատյե]] – *Գրեգորի Միլլեր
* Վիկ Մորրոու – *Արթի Ուեսթ
* Պոլ Մազուրսկի – *Էմանուել Սթոքեր
* Ջեյմի Ֆարր – *Սանտինի (առաջին անգամ էկրանին)
* Էմիլ Սիտկա – *աշակերտներից մեկի հայրը (լուսագրերում նշված չէ)

## Մրցանակներ
* 1956 - «Օսկար» մրցանակի չորս անվանակարգեր՝ լավագույն ադապտացված սցենար (Ռիչարդ Բրուքս), օպերատորի լավագույն աշխատանք սև-սպիտակ ֆիլմում (Ռասել Հարլան), բեմադրող նկարչի և դեկորատորի լավագույն աշխատանք սև-սպիտակ ֆիլմում (Սեդրիկ Գիբբոնս, Ռենդալ Դյուել, Էդվին Ուիլիս, Հենրի Գրեյս), լավագույն մոնտաժ (Ֆերիս Ուեբստեր),
* 1956 - առաջադրվել է ԱՄՆ ռեժիսորների գիլդիայի մրցանակի գեղարվեստական ֆիլմի լավագույն ռեժիսուրայի համար (Ռիչարդ Բրուքս),
* 1956 - առաջադրվել է ԱՄՆ սցենարիստների գիլդիայի մրցանակի լավագույն ամերիկյան դրամայի համար (Ռիչարդ Բրուքս)։

## Հետաքրքիր փաստեր
Ֆիլմի լուսագրերում և մեջտեղում հնչում է Բիլ Հեյլիի «*Rock Around the Clock*» ստեղծագործությունը, ինչը նպաստել է 1950-ականներին ռոք-ն-ռոլի ժողովրդականության բուռն աճին։

Սթիվեն Քինգի  «Այն» գրքում հիշատակվում է այս ֆիլմը։ Իսկ գրքի գլխավոր հերոսներից մեկը՝ Ռիչի Թոզիերը, Հենրի Բաուերսին համեմատում է ֆիլմի հերոսի հետ։ «Դպրոցական ջունգլիները» հիշատակվում են նաև Քինգի «Քրիստինե» ստեղծագործության մեջ, երբ գլխավոր հերոսը այդ ֆիլմը համեմատում է «Բրիոլինի»  հետ։

## Ծանոթագրություններ

## Արտաքին հղումներ
*  
*  

Կատեգորիա:1950-ականների անգլերեն ֆիլմեր
Կատեգորիա:1955 ֆիլմեր
Կատեգորիա:MGM ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Բնօրինակում անաղբյուր հոդվածներ
Կատեգորիա:Ֆիլմեր դեռահասների համար
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:1950-ականների ամերիկյան ֆիլմեր
Կատեգորիա:Գրաքննված ֆիլմեր
Կատեգորիա:1955 դրամա ֆիլմեր
Դերասանուհին Գրիբովից

«**Դերասանուհին Գրիբովից**» (), 1988 թվականի խորհրդային գեղարվեստական ֆիլմ, որը բեմադրել է Լեոնիդ Կվինիխիձեն։

## Սյուժե
Գլխավոր հերոսուհին Գալինա Կադետովան (Իրինա Մուրավյովա) երեսունն անց դերասանուհի է։ Մոսկվա ժամանած գավառացի աղջկա ստեղծագործական կարիերան, որը հաջողությամբ էր սկսվել, մոտենում է մայրամուտին։ Գալինայի հավակնություններն իրականություն են դառնում միայն ռադիոբեմադրություններում և մանկական թատրոնում, մեծ դերեր նրան չեն վստահում։ Անձնական կյանքում էլ ամեն ինչ չէ, որ բարեհաջող է։ Գալինան բաժանված է, հանդիպում է ինքնասիրահարված եսասեր Ալեքսանդր Գոլոլոբովի հետ, և նա լուրջ չի ընդունում իրենց կապը․ նա ընդհանրապես վստահ չէ, թե արդյոք իրեն պետք է Գալինան։

Երբ ռեժիսորը նրան հրավիրում է նկարահանվելու ֆիլմում՝ խոստանալով գլխավոր դեր, սակայն վերջին պահին նախապատվությունը տալիս է մեկ այլ թեկնածուի, Գալինան անսպասելի պոռթկում է ունենում. նա որոշում է թողնել քաղաքային կյանքը և վերադառնալ փոքր հայրենիք՝ Գրիբով քաղաքում, որտեղ ապրում է մայրը, ապրում են հարազատ ու մտերիմ մարդիկ, որոնք նրան ճանաչում են որպես հայտնի մոսկովյան դերասանուհի։ Գալինան մտադիր է աշխատանքի տեղավորվել տեղական թատրոնի թատերախումբ և ընդմիշտ մնալ այստեղ։

## Դերերում
* Իրինա Մուրավյովա – *Գալինա Կադետովա
* Սերգեյ Շակուրով – *Շուրա Գոլոլոբով
* Միխայիլ Պուգովկին – *Գեորգի Տերենտևիչ Գոլոլոբով
* Միխայիլ Ֆիլիպով – *Գրուզդև
* Վալենտին Սմիրնիտսկի – *Արտամոնով
* Ելենա Սոլովեյ – *Իննա
* Ալեքսանդր Պանկրատով-Չոռնի – *Տուլին, կինոռեժիսոր
* Միխայիլ Կոկշենով – *Կամազի վարորդ
* Իգոր Յասուլովիչ – *Մարտինենկո, գավառային թատրոնի ռեժիսոր
* Մարինա Ստրիժենովա – *Նինա Ալեքսանդրովնա, Գալինայի մայրը
* Նադեժդա Եվդոկիմովա – *Նադյա
* Լյուդմիլա Գավրիլովա - Գալինայի քույրը
* Վիկտոր Զոզուլին – *Վիտալի
* Պյոտր Կուլեշով – ''Նադյայի դասընկերը

## Նկարահանող   խումբ
* Սցենարի հեղինակ՝ Էմիլ Բրագինսկի
* Ռեժիսոր՝ Լեոնիդ Կվինիխիձե
* Օպերատոր՝ Եվգենի Գուսլինսկի
* Կոմպոզիտոր՝ Ալեքսանդր Զացեպին
* Նկարիչ՝ Նատալյա Մեշկովա
* Երգի կատարող՝ Տատյանա Անցիֆերովա («Ну чем она лучше?»)

## Ծանոթագրություններ

## Արտաքին հղումներ
* «Դերասանուհին Գրիբովից» ֆիլմը «Энциклопедия отечественного кино» կայքում 

Կատեգորիա:1980-ականների ռուսերեն ֆիլմեր
Կատեգորիա:1988 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Դինա Աբդրախիմովա

**Դինա Աբդրախիմովա** (, ), խորհրադային և ղազախ պետական և քաղաքական գործիչ, Ղազախական ԽՍՀ սոցիալական ապահովության նախարար (1985-1990)։

## Կենսագրություն
Դինա Աբդրախիմովան ծնվել է 1934 թվականի օգոստոսի 20-ին, Ալմա-Աթայում։

1957 թվականին ավարտել է Ղազախստանի Կիրովի անվան պետական համալսարանի բանասիրության ֆակուլտետը։

Ղազաստանի համալսարանը 1957 թվականին ավարտելուց հետո Ղազախստանի կոմերիտմիության կենտրոնական կոմիտեն նրան ուղարկել է կոմերիտական աշխատանքի Կարագանդայի շրջանում։

Դինա Աբդախիմովան իր կարիերան սկսել է որպես Կոմերիտմիության Կարագանդայի շրջանային կոմիտեի քարոզչության բաժնի ղեկավարի տեղակալ, հրահանգիչ։

1958-1963 թվականներին եղել է կոմերիտմիության քարոզչության շրջկոմի քարտուղար, ապա` Կոմերիտմիության Կարագանդայի շրջկոմի երկրորդ քարտուղար։

1963-1973 թվականին՝ ՔՊԿ Կարագանդայի շրջանային կոմիտեի դպրոցների, գիտության և ուսումնական հաստատությունների վարչության պետի գաղափարական բաժնի հրահանգիչ։

1973-1978 թվականներին` ՔՊԿ Կարագանդայի շրջանային կոմիտեի քարտուղար։

1978-1985 թվականներին` Ղազախական ԽՍՀ արհմիությունների հանրապետական խորհրդի քարտուղար։

1985-1990 թվականներին եղել է Ղազախական ԽՍՀ սոցիալական ապահովության նախարար։

1985-1990 թվականներին` Ղազախական ԽՍՀ XI գումարման Գերագույն խորհրդի պատգամավոր։

1990-1993 թվականներին` Ղազախստանի XII գումարման Գերագույն խորհրդի պատգամավոր, Ղազախստանի Հանրապետության Վետերանների, հաշմանդամների և զինծառայողների գերագույն կոմիտեի նախագահի տեղակալ, առողջապահության և սոցիալական կոմիտեի անդամ։

## Մրցանակներ և կոչումներ
* Ղազախական ԽՍՀ Գերագույն խորհրդի Նախագահության պատվո վկայագիր
* Ղազախստանի կոմերիտմիության կենտրոնական կոմիտեի պատվո վկայագիր
* «Պատվո նշան» շքանշան (երկու անգամ) 
* Աշխատանքային կարմիր դրոշի շքանշան
* Պարգևատրվել է ԽՍՀՄ պետական, հոբելյանական և այլ մեդալներով։

## Ծանոթագրություններ

Կատեգորիա:Ղազախստանի քաղաքական գործիչներ
Կատեգորիա:Ղազախստանի պետական գործիչներ
Կատեգորիա:Ղազախստանի նախարարներ
Բուկարամանգա

**Բուկարամանգա** (, ), քաղաք Հարավային Ամերիկայում՝ Կոլումբիայի Հանրապետությունում։ Սանտանդեր դեպարտամենտի վարչական կենտրոնն ու ամենամեծ բնակավայրն է։ Համախառն ներքին արդյունքի ծավալով երկրում զբաղեցնում է 5-րդ, մեկ շնչին ընկնող ՀՆԱ-ի ցուցանիշով՝ առաջին տեղը, միաժամանակ ապահովում է գործազրկության ամենացածր մակարդակը։ Բնակչության թվաքանակով, որը 2019 թվականի տվյալներով հասել է  581.130-ի, Կոլումբիայի իններորդ խոշոր բնակավայրն է։ Իսկ նրա մետրոպոլիսային տարածքում ապրողների թիվը անցել է մեկ միլիոնի սահմանագիծը՝ կազմելով 1.141.671: Բուկարմագան ունի 160-ից ավելի զբոսայգիներ, որոնք ցրված են քաղաքով մեկ և նրան պարգևել են "*La Ciudad de Los Parques*" («Զբոսայգիների քաղաք») և "*La Ciudad Bonita de Colombia*" («Կոլումբիայի գեղեցկագույն քաղաք») մականունները։

Բուկարմագան համբավված է նաև նրանով, որ այստեղ է գտնվում երկրի պետական նավթային ընկերության՝ *Ecopetrol*-ի կարևորագույն ճյուղը հանդիսացող նավթի ինստիտուտը (Colombian Petroleum Institute (ICP), որը հետազոտական աշխատանքներ իրականացնողն է։

## Կլիմա

## Քույր քաղաքներ
*  Կոնսեպսիոն, Չիլի
*  Սան Լուիս, Մեքսիկա
*  Սելայա, Մեքսիկա
*  Ֆորտ Լոդերդեյլ, Ֆլորիդա, ԱՄՆ
*  Գրենոբլ, Ֆրանսիա
*  Վալենսիա, Իսպանիա
*  Նուուկ, Գրենլանդիա
*  Ռիբեյրան Պրետու, Բրազիլիա

## Պատկերասրահ

Panoramica Bucaramanga.jpg|Քաղաքի համայնապատկերը
Centro La triada Bucaramanga.JPG|Քաղաքի գործարար թաղամասի կենտրոնը
Troncalmetroautop.JPG|Գլխավոր փողոցներից մեկը
Aeropuerto Palonegro Exterior.jpg|Պալոնեգրո օդանավակայանը
Lección de Geometría y Luis A. Calvo.jpg|Սանտանդերի արդյունաբերական համալսարանը
Unab3.jpg|Բուկարամանգայի Autónoma համալսարանը
FHB 0144.jpg|Ժամանակակից արվեստի թանգարանը
Hotel Dann Carlton Bucaramanga.JPG|Dann Carlton հյուրանոցը
Cañón delChicamocha Bucaramanga Colombia.JPG|Չիկամոչա կիրճը քաղաքի մերձակայքում
Parqueadero Panachi.JPG|Տեսարան Չիկամոչա ազգային պարկից
Coliseo Bicentenario de Bucaramanga.jpg|Քաղաքի մարզապալատներից մեկը 


## Ծանոթագրություններ

## Արտաքին հղումներ

*
* Tourism information Bucaramanga
* Bucaramanga Link
* Bucaramanga.com
* Website of the mayor's office
* City photo Guide
* Metropolitan area of Bucaramanga
* Local Chamber of Commerce
*Bucaramanga Daily Photo
* Vanguardia Liberal; Cuando a Bucaramanga la hicieron capital

Կատեգորիա:Կոլումբիայի բնակավայրեր
Կատեգորիա:Կոլումբիայի քաղաքներ
Նրա աչքերի հետևում (հեռուստասերիալ)

**«Նրա աչքերի հետևում»** (), բրիտանական մինի սերիալ հոգեբանական թրիլլեր ժանրում։ Սերիալի հեղինակը Սթիվ Լայթֆութն է։ Սերիալը Սարա Պինբորոյի համանուն վեպի էկրանավորումն է, պրեմիերան կայացել է Նեթֆլիքսում 2021 թվականի փետրվարի 17-ին։

## Սյուժե
Միայնակ մայր Լուիզան սիրավեպ է սկսում իր նոր ղեկավար Դեյվիդի հետ, և իրադարձությունները տարօրինակ շրջադարձ են ունենում, երբ նա մտերմանում է Դեյվիդի կնոջ՝ Ադելի հետ։ Նրանց մեջ սկսվում է սիրային եռանկյունի, սակայն շուտով ամեն ինչ փոխվում է։

## Դերերում
* Սիմոնա Բրաուն՝ Լուիզա
* Իվ Հյուսոն՝ Ադել
* Թոմ Բեյթման՝ Դեյվիդ
* Ռոբերտ Արամայո՝ Ռոբ

## Արտադրություն
2019 թվականի հունվարի 25-ին հայտարարվել է, որ Նեթֆլիքսը պատվիրել է 6 սերիաներից բաղկացած առաջին եթերաշրջանի նկարահանումը։ Սթիվ Լայթֆութը սերիալի ստեղծողն է և գործադիր պրոդյուսերը։ 2019 թվականի օգոստոսին հայտնի է դարձել, որ մինի սերիալի ռեժիսորը լինելու է Էրիկ Ռիքտեր Սթրենդը։

Սերիալի նկարահանումները տեղի են ունեցել Լոնդոնում և Շոտլանդիայում, 2019 թվականի հունիսից մինչև հոկտեմբեր։

## Թողարկում
Մինի սերիալը թողարկվել է 2021 թվականի փետրվարի 17-ին։

## Ծանոթագրություններ

Կատեգորիա:2021 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Բրիտանական հեռուստասերիալներ
Կատեգորիա:Հեռուստասերիալներ, որոնց գործողությունները տեղի են ունենում Լոնդոնում
Կատեգորիա:Նեթֆլիքսի բնօրինակ ծրագրեր
Նատալյա Աննենկո

**Նատալյա Վալերիևնա Աննենկո** (ամուսնությունից հետո Նատալյա Դելլեր) (, ), խորհրդային գեղասահորդուհին։ Վադիմ Կարկաչովի հետ զուգախաղում նա 1982-ի երիտասարդների աշխարհի առաջնությունների չեմպիոնն է և ավելի վաղ երիտասարդների աշխարհի փոխչեմպիոնը։ Միջազգային դասի ԽՍՀՄ  սպորտի վարպետ։ Ներկայումս գեղասահքի մարզիչ է։ Ապրում և աշխատում է ԱՄՆ-ում։

Սիրողական կարիերայի ավարտից հետո Նատալիան 4-րդ եթերաշրջանը հանդես է եկել «Stars on Ice» շոուում։

## Անձնական կյանք
Նատալիան ամուսնացած է եղել գեղասահորդ Պյոտր Չերնիշևի հետ։ 7 տարի անց նրանք բաժանվեցին։ Նատալիա Աննենկոն երկրորդ անգամ ամուսնացել է ամերիկացու հետ և ունեցել 2 երեխա։

## Ելույթների արդյունքները

## Ծանոթագրություններ

## Արտաքին հղումներ

Կատեգորիա:ԽՍՀՄ միջազգային կարգի սպորտի վարպետներ
Աննա Սֆորցա

**Աննա Մարիա Սֆորցա** (, ), Ֆերարայի ապագա դուքս Ալֆոնսո I դ՛Էստեի առաջին կին, Ֆերարայի ժառանգական արքայադուստր։ Միլանի դուքս Գալեացո Մարիա Սֆորցայի ու վերջինիս երկրորդ կնոջ՝ Բոնա Սավոյացու երկրորդ օրինական դուստրն էր։

## Կյանք
Ծնվել է Միլանում ու հանդիսացել Միլանի դուքս Գալեացո Մարիա Սֆորցայի ու վերջինիս երկրորդ կնոջ՝ Բոնա Սավոյացու երկրորդ դուստրն ու վերջին օրինական երեխան։ Աննայի հայրական կողմի տատիկ-պապիկն են եղել Ֆրանչեսկո I Սֆորցան ու Բիանկա Մարիա Վիսկոնտին, որի պատվին էլ երեխան անվանակոչվել է։ Ունեցել է երկու ավագ եղբայր՝ Ջան Գալեացո Սֆորցան ու Տորտոնայի մարքիզ Հերմես Մարիա Սֆորցան, ինչպես նաև մեկ քույր՝ Բիանկա Մարիա Սֆորցան, որը սուրբ հռոմեական կայսր Մաքսիմիլիան I-ի երկրորդ կինն էր։

Երբ Աննան հինգ ամսական է եղել, 1476 թվականի դեկտեմբերի 26-ին՝ Ստեփանոս Նախավկայի հիշատակի օրը, նրա հայրիկին սպանել են Միլանի սուրբ Ստեփանոսի եկեղեցու ներսում․ միլանյան արքունիքի երեք բարձրաստիճան պաշտոնյաներ դանակահարել են նրան։

1477 թվականին պաշտոնապես նշանվել է Ֆերարայի դուքս Էրկոլե  I դ՛Էստեի ժառանգորդ Ալֆոնսո I դ՛Էստեի հետ։ Արքայազն Ալֆոնսոյի հետ նրա հարսանիքը տեղի է ունեցել տասնչորս տարի անց՝ 1491 թվականի հունվարի 12-ին խնջույքների, ընդունելությունների և թատերական ներկայացումների ֆոնի վրա։ Սակայն ամուսնությունը երջանիկ չի եղել․ շիկահեր և կանացիությունից զուրկ Աննան՝ ամբողջ ժամանակ տղամարդու պես հագնված, հրաժարվել է կատարել ամուսնական պարտականությունները, նախընտրել այլ կանանց ընկերակցությունն ու ամեն գիշերն անցկացրել մի սևամորթ ստրուկի հետ։

Ամուսնությունից միայն վեց տարի անց Աննան վերջապես հղիացել է, սակայն մահացել ծննդաբերության ժամանակ։ Որոշ աղբյուրներ նշել են, որ նրա որդին մահացել է մկրտությունից անմիջապես հետո, այլք հաղորդել, որ նա ապրել է ու անունն Ալեսանդրո է եղել․ վախճանվել է 17 տարեկանում 1514 թվականին։ Աննային հուղարկավորել են Սան Վիտո վանքում, որի բարերարներից է եղել։ Ամուսինն ի վիճակի չի եղել մասնակցել հուղարկավորությանը, քանի որ այդ ժամանակ նրա դեմքն այլանդակված էր սիֆիլիսի պատճառով։

Աննայի մահը վերջ է դրել Սֆորցա և Էստե տոհմերի միջև կապին։ 1502 թվականին Ալֆոնսոն կրկին ամուսնացել է․ նրա երկրորդ կինը Լուկրեցիա Բորջիան էր։

## Ծանոթագրություններ

## Արտաքին հղումներ
*A number of portraits.

Կատեգորիա:Թագուհիներ
Կատեգորիա:Ծննդաբերելիս մահացածներ
Սուսի տաճար (Էրեբունի)

**Սուսի տաճար** (**Ահուրամազդայի տաճար**), ուղղանկյուն հատակագծով փոքր տաճար Վանի թագավորությունում, Հնագույն Հայաստանի Էրեբունի քաղաք-ամրոցում, նվիրված տեղական Իվարշա (Իուբշա) աստծուն։ Այն հետագայում վերածվել է Կրակի տաճարի։ Տաճարի սրբատաշ մուտքի ձախ և աջ շարվածքներում պահպանվել են երկու միանման արձանագրություններ հետևյալ բովանդակությամբ.

6-4-րդ դարերում Աքեմենյանների նվաճումների ժամանակ նախկին Սուսի տաճարը վերակառուցվում և նվիրվում է պարսկական Ահուրա Մազդա աստծուն։ Նորակառույց շինությանը ավելանում են օժանդակ այլ կառույցներ և ստեղծում մի մեծ պաշտամունքային համալիր։ Տաճարի առաջ, բակի միջին մասում, զոհատունն էր։

## Ծանոթագրություններ

Կատեգորիա:Հայաստանի տաճարներ
Հայաստանում հեղաշրջման ենթադրյալ փորձ 2021

**Հայաստանում հեղաշրջման ենթադրյալ փորձ 2021**, Հայաստանի վարչապետ Նիկոլ Փաշինյանի Հայաստանում զինված հեղաշրջման մասին պնդումն է, որն ըստ նրա՝ նախապատրասում է Հայաստանի զինված ուժերը Հայաստանի զինված ուժերի գլխավոր շտաբի պետ Օնիկ Գասպարյանի գլխավորությամբ ընդդեմ կառավարության։

## Նախապատմություն

Հակակառավարկան ցույցեր սկսվեցին վարչապետ Նիկոլ Փաշինյանի հրաժարականի պահանջով 2020 թվականի Հայ-ադրբեջանական պատերազմում Հայաստանի պարտությունից հետո։

2021 թվականի փետրվարի 25-ին Հայաստանի զինված ուժերի գլխավոր շտաբի պետ Օնիկ Գասպարյանը 40 բարձրագույն սպաների կողմից ստորագրված հայտարարություն տարածեց, որում ասվեց որ Փաշինյանը և կառավարությունը «այլևս ի վիճակի չեն ընդունելու ադեկվատ որոշումներ՝ հայ ժողովրդի համար այս ճգնաժամային և ճակատագրական իրավիճակում», ավելացնելով որ իրենց պահանջը կապված է մեկ օր առաջ Փաշինյանի կողմից զինված ուղերի գլխավոր շտաբի պետի առաջին տեղակալ Տիրան Խաչատրյանի պաշտոնից ազատելու որոշման հետ։ Խաչատրյանի ազատումը հետևեց իր տված հարցազրույցին, որում նա ծիծաղել էր Փաշինյանի ներկայացված (նույն շաբաթվա մեջ մի հարցազրույցում արված) պնդումների վրա, որ Հայաստանի ռուսական արտադրության 9K720 Իսկանդեր հրթիռները պիտանի չէին Ադրբեջանի դեմ պատերազմում։ Փաշինյանը հարցազրույցում մասնավորապես ասել էր․ «Իսկ գուցե պատասխանե՞ն՝ իսկ ինչո՞ւ կրակած «Իսկանդեր»-ը չի պայթել կամ պայթել է, օրինակ՝ 10 տոկոսով»։

## Հեղաշրջման ենթադրյալ փորձ
Փաշինյանն այդ հայտարարությանը պատասխանեց այն ռազմական հեղաշրջում անվանելով և ֆեյսբուքյան ուղիղ եթերում ժողովրդին կոչ արեց հավաքվել Հանրապետության հրապարակում։ Փաշինյանը նաև ստորագրեց Օնիկ Գասպարյանին պաշտոնից ազատելու որոշումը, որը չստորագրեց Հայաստանի նախագահ Արմեն Սարգսյանը։ Փետրվարի 27-ին Փաշինյանը սույն դիմումը կրկին ուղարկել է նախագահ Արմեն Սարգսյանին։

Մարտի 28-ին Փաշինյանը հայտարարեց, որ հրաժարական կտա ապրիլին ՝ հայտարարելով, որ իր հրաժարականը հունիսին արտահերթ ընտրություններ անցկացնելու նպատակով է։

## Ծանոթագրություններ

Կատեգորիա:2021 հակամարտություններ
Ռոլլտոն

«**Ռոլլտոն**»՝  սննդամթերքների ապրանքանիշ, ներկայացված է Ռուսաստանի, Ուկրաինայի, ԱՊՀ երկրների, ԵՄ երկրների, Աֆրիկայի և Ասիայի տարածքում։ Արտադրվում է *Mareven Food Holdings* դուստր ձեռնարկությունների կողմից՝ ՕՕՕ «Մարեվեն ֆուդ Սենտրալ» (Ռուսաստան), ՕՕՕ «Մարեվեն ֆուդ Ուկրաինա» (Ուկրաինա), ՏՕՕ «Մարեվեն ֆուդ Տյան Շան» (Ղազախստան) կազմակերպություններ։

«Ռոլլտոն» բրենդի ներքո թողարկվել է կիրառությամբ հարմար խոհարարական արտադրանք՝ արագ պատրաստվող լապշա, ազգային մակարոնեղեն, կարտոֆիլի պյուրե, արգանակ, խավարտ և համեմունքներ։

2014 թվականից համարվում է արիշտայի գլխավոր վաճառող արագ պատրաստման սեգմենտում՝ ռուսական շուկայում, գնային առումով առաջ անցնելով մրցակցից՝ «Դոշիրակ» արագ պատրաստվող արիշտայից։

## Նմուշակազմ
1998 թվականին՝ Մոսկվայի մարզի Սերպուխով քաղաքում, սահմանվել է արիշտայի արագ պատրաստման առաջին գիծը, 1999 թվականին թողարկվել է առաջին արտադրանքը։ Սերպուխովսկի շրջանից հետո սկսել է նոր ձեռնարկության կառուցումը՝ ավտոմատացված արտադրական գծերով, որը աշխատանքի է անցել 2001 թվականից։

2000 թվականին «Ռոլլտոն» բրենդի ներքո սկսվել է թողարկվել կարտոֆիլի պյուրե՝ բաժակներով։

2002 թվականին «Ռոլլտոն»-ը մեկնարկել է արգանակի արտադրություն՝ թեթև փաթեթավորմամբ։

2013 թվականին «Ռոլլտոն» բրենդի ներքո սկսվել է թողարկվել նաև ազգային մակարոնեղեն։

2017 թվականի դրությամբ, «Ռոլլտոն» ապրանքանիշի ներքո թողարկվել է ավելի քան 30 տեսակ արտադրանք։

## Արտադրող
«Ռոլլտոն» ապրանքանիշի արտադրությունը 2018 թվականին ներկայացվել է երկու գործարաններում՝ Ռուսաստանում, մեկ գործարան Ուկրաինայում և մեկ գործարան Ղազախստանում։

Մինչև 2007 թվականը «Ռոլլտոն» ապրանքանիշի արտադրանքը արտադրվել է *DHV-S* ՓԲԸ*-*ի կողմից։ 2007 թվականից «Ռոլլտոն» արտադրվել և վաճառվել է *DHV-S* ՓԲԸ*-*ի իրավահաջորդ ՕՕՕ «Մարեվեն ֆուդ Սենտրալ» կազմակերպության կողմից։ 2018 թվականին ՕՕՕ «Մարեվեն ֆուդ Սենտրալ» ներկայացուցչություն է բացվել Տաշքենդում (Ուզբեկստան)։

2011 թվականից «Ռոլլտոն» ապրանքանիշի արտադրանքը սկսվել է արտադրվել նաև *Mareven Food Holdings* դուստր կառույցում՝ Բելայա Ցերկով քաղաքում (Կիևի մարզ, Ուկրաինա), «Մարևեն ֆուդ Ուկրաինա»։

2016 թվականին սկսվել է մակարոնեղենի և կիսաֆաբրիկատների արտադրանքների գործարանի կառուցումը՝ Կապշագայ քաղաքում (Ալմատինյան մարզ, Ղազախստան)։ 2018 թվականի ապրիլին գործարանում հաջողությամբ խմորային արտադրության փորձարկում է կատարվել։

## Վարկանիշ
* 2007 թվականին Ֆորբսի «Թոփ 50 ռուսական ամենահայտնի բրենդները» ցուցակում «Ռոլտտոն»-ը զբաղեցրել է 37-րդ տեղը։
* «50 ռուսական ամենավաճառված բրենդները» վարկանիշում՝ 38-րդ տեղը։
* 2009 թվականին՝ 21-րդ տեղը։

## Ծանոթագրություններ

## Արտաքին հղումներ
* Официальный сайт «Роллтон».

Կատեգորիա:Արագ սնունդ
Կատեգորիա:Ընկերություններ այբբենական կարգով
Կատեգորիա:Մակարոնեղեն
Կատեգորիա:Ռուսաստանի ապրանքանիշեր
Շահզադա

**Շահզադա**, սրբատեղի Արցախի Հանրապետության Շուշիի շրջանի Բերդաձոր գյուղում, նրա հյուսիս-արևելյան կողմում։ Գտնվում է Պարին Պիժ սրբատեղիից 300 մետր հեռավորության վրա։

## Ստուգաբանություն
Շահզադա անվանումը ստուգաբանվում է որպես արքայազն, շահի որդի։

## Ծանոթագրություններ

Կատեգորիա:Շուշիի շրջան
Վահանակային խաղ

**Վահանակային խաղ** կամ **կոնսոլ խաղ** (), համակարգչային խաղ, որը նախատեսված է խաղային բարձակի վրա աշխատելու համար և ոչ թե որևէ այլ սարքի վրա, ինչպիսին է անհատական համակարգիչը կամ արկադային ավտոմատը։ Վահանակի համար նախատեսված բազմամակարդակ համակարգչային խաղի տարբերակը կոչվում է խաղի վահանակային տարբերակ։

## Նկարագրություն
Բոլոր խաղային կոնսոլները կարելի է մոտավորապես բաժանել երկու տեսակի. ինքնուրույն ավտոնոմ կոնսոլներ, որոնք կոչվում են նաև դյուրակիր խաղային համակարգեր (օրինակներ **), և կոնսոլներ, որոնք միացվում են պատկերի և ձայնի ելքային սարքերին։ Այս երկրորդ տեսակի կոնսուլները կոչվում են նաև խաղային վահանակներ (PlayStation 4, Xbox one): Ձեռքի վահանակների խաղերը կարող են անվանվել նաև «խաղեր դյուրակիր համակարգիչների համար», «խաղեր գրպանի կոնսուլների համար» և «խաղեր ձեռքի ղեկավարմամաբ կոնսուլների համար» (): Երկրորդ տեսակի կոնսոլների համար խաղերը կարող են անվանվել «կցորդի համար խաղեր» կամ «կցորդային խաղեր»։

Բարձակային խաղերի կառավարման սարքերը տարբերվում են համակարգչային խաղերի այլ տեսակների կառավարումից։ Ձեռքի վահանակների դեպքում կառավարման միջոցները  տեղադրվում են հենց բարձակների վրա։ Կցորդային կոնսոլների դեպքում ղեկավարման համար կիրառվում են խաղաբարձիկներ և ջոյսթիքներ, որոնք, որպես կանոն, մշակվում են այս վահանակի արտադրողի կողմից և վաճառվում են հավաքածուի հետ միասին։ Սակայն այս առանձնահատկությունը «խիստ» չէ. շատ կոնսուլներ թույլ են տալիս այլ մուտքային սարքերի միացում, ինչպիսիք են ստեղնաշարն ու մկնիկը։

## Ծանոթագրություններ

## Արտաքին հղումներ
* 
* 
* 

Կատեգորիա:Բնօրինակում անաղբյուր հոդվածներ
Կատեգորիա:Համակարգչային խաղեր այբբենական կարգով
Կատեգորիա:Համակարգչային խաղեր ըստ պլատֆորմի
Կատեգորիա:Համակարգչային խաղերի արտադրողներ ըստ երկրի
Խոսե Լաուրել

**Խոսե Պասիանո Լաուրել ի Գարսիա** (, ), ֆիլիպինցի քաղաքական գործիչ, այսպես կոչված Ֆիլիպինների երկրորդ հանրապետության նախագահ, որը եղել է խամաճիկային պետություն՝ ստեղծված   Ճապոնիայի կողմից Երկրորդ համաշխարհային պատերազմի ժամանակ։ Այնուամենայնիվ, ժամանակակից Ֆիլիպիններում նա ճանաչվում է որպես երկրի երրորդ նախագահ։

## Կենսագրություն
Խոսե  Լաուրելը ծնվել է ֆիլիպինցիների հարուստ ընտանիքում, 1915 թվականին ավարտել է իրավաբանական քոլեջը, ապա 1919 թվականին՝ Ֆիլիպինների Սանտո Տոմասի համալսարանը և ԱՄՆ-ի Եյլի համալսարանի իրավաբանական դպրոցը։ Հայրենիք վերադառնալուց հետո՝ 1922-1923 թվականներին, դարձել է Ֆիլիպինների ներքին գործերի և տեղական ինքնակառավարման նախարար։ Ավելի ուշ եղել է սենատոր Ֆիլիպինների Սենատում և Գերագույն դատարանի անդամ։

Երկրորդ համաշխարհային պատերազմի ժամանակ, երբ 1942 թվականին ճապոնական զորքերը գրավել են Ֆիլիպինները, Լաուրելը համագործակցել է ճապոնական օկուպացիոն իշխանությունների հետ և մասնակցել ժամանակավոր կառավարության կազմակերպմանը, այնուհետև դարձել սահմանադրության նախապատրաստման կոմիտեի նախագահ։ 1943 թվականի ընտրություններում ընտրվել է Ֆիլիպինների երկրորդ հանրապետության նախագահ։ Արևելաասիական մեծ խորհրդաժողովը   տեղի է ունեցել 1943 թվականին Տոկիոյում։ Պատերազմի ժամանակ Լաուրելի վրա երկու անգամ հարձակվել են պարտիզանները։ Երբ 1945 թվականի մարտին իրենց պաշտպանության համար լրացուցիչ Ճապոնական ուժեր են եկել Ֆիլիպիններ Տոմոյուկի Յամասիտայի հրամանատարությամբ, նա զգալի աջակցություն է ցուցաբերել նրան։ 1945 թվականի օգոստոսի 15-ին Ճապոնիայի կապիտուլյացիայից հետո Լաուրելը հայտարարել է Ֆիլիպինների Հանրապետության կառավարության լուծարման մասին, և շուտով ամերիկյան օկուպացիոն իշխանությունները գեներալ Դ. Մաքարթուրի գլխավորությամբ ձերբակալել են Լաուրելին և բանտարկել Տոկիոյի Սուգամո բանտում։

1946 թվականի հուլիսին Լաուրելը վերադարձել է Ֆիլիպիններ։ 1948 թվականին այդ ժամանակվա նախագահ Մանուել Ռոխասը ներում է շնորհել նրան։ Լաուրելին առաջին անգամ աջակցություն է ցուցաբերվել երկրում, 1951 թվականին նա ընտրվել է Սենատի անդամ, ինչպես նաև  նախագահական ընտրություններում սատարել է Ռ. Մագսայսային։ 1954 թվականին այցելել է Միացյալ Նահանգներ որպես պատվիրակության ղեկավար, որը պետք է կնքեր մի շարք առևտրային համաձայնագրեր։ 1957 թվականին հեռացել է քաղաքականությունից և  մահացել է 1959 թվականին։

## Անձնական կյանք
Լաուրելն ամուսնացել է Պասենսիա Հիդալգոյի հետ 1911 թվականի ապրիլի 9-ին։ Նրանք ունեցել են ինը երեխա։

## Ծանոթագրություններ

## Մատենագրություն
* 
* 
* 
* 
* 
* 

Կատեգորիա:Բնօրինակում անաղբյուր հոդվածներ
Կատեգորիա:Եյլի համալսարանի շրջանավարտներ
Կատեգորիա:Երկրորդ համաշխարհային պատերազմի քաղաքական առաջնորդներ
Կատեգորիա:Ֆիլիպինների նախագահներ
Էդուարդ Սուքիասյան

**Էդուարդ Ռուբենի Սուքիասյան** (, ), հայազգի խորհրդային և ռուսաստանյան գրադարանավար, գրադարանագիտության և մատենագիտության մշակող, ՌԽՖՍՀ մշակույթի վաստակավոր գործիչ (1987),  Բարեկամության շքանշանակիր (ՌԽՖՍՀ)։

## Կենսագրություն
Ծնվել է Թբիլիսի քաղաքում։ Ծնողները եղել են արհեստավորների ընտանիքից։ Մայրը՝ Մարգարիտա Տիգրանովնան ավարտել է դասական գիմնազիան, գիտեր հին լեզուներ, պատմություն, արվեստ, գրականություն։ Հայրը՝ Ռուբեն Գրիգորիևիչը եղել է բարձր որակավորում ունեցող դերձակ, ավարտել է բանվորական ֆակուլտետը և ստացել ինժեներական երեք որակավորում։

13-14 տարեկանում Էդուարդը սկսել է օգնել դպրոցների գրադարանավարներին։ 1955 թվականին ընդունվել է Մոսկվայի մշակույթի պետական ինստիտուտ և 1960 թվականին ավարտել այն, որից հետո ուսումը շարունակել է ասպիրանտուրայում, որն էլ ավարտել է 1967 թվականին։ 1966-1968 թվականներին աշխատանքի է անցել Ռուսաստանի պետական գրադարանում։ 1968 թվականին պաշտպանել է թեկնածուական թեզ։ 1968 թվականից ղեկավարել է Կրասնոդարի Մշակույթի պետական ինստիտուտի գրադարանագիտության և մատենագիտության բաժինը։ Վեց տարի Էդուարդը Կրասնոդարում պատրաստել է գրադարանագիտության ոլորտի մասնագետներ։ 1974 թվականին վերադարձել է Մոսկվա և Ռուսաստանի պետական գրադարանում մինչև 1994 թվականը ղեկավարել է համակարգված և առարկայական կատալոգների բաժինը։ 1994 թվականին ընտրվել է նույն գրադարանի փոխտնօրեն։ Երկար տարիներ աշխատել է Ռուսաստանի գրադարանագիտության և մատենագիտության դասակարգման ազգային համակարգում և 1997 թվականին նշանակվել գլխավոր խմբագիր։

Զբաղվել է դասախոսությամբ, դասախոսել է Ռուսաստանի պետական գրադարանի բարձրագույն գրադարանային դասընթացների ժամանակ։

1998 թվականից զբաղեցրել է Արվեստի, մշակույթի և զբոսաշրջության ոլորտի աշխատողների վերապատրաստման ակադեմիայի գրադարանագիտության և ինֆորմատիկայի ամբիոնի պրոֆեսորի պաշտոնը։

Գիտական աշխատանքների մեծ մասը վերաբերվում են արտասահմանյան երկրներում գրադարանային գործին, գրադարանային կրթությանը, գրադարանային գործի պատմությանը, կատալոգացմանը, դասակարգմանը, ստանդարտացմանը և տերմինաբանությանը։ 600-ից ավելի գիտական հոդվածների և մեթոդական ձեռնարկների հեղինակ է։

## Ծանոթագրություններ

## Արտաքին հղումներ
*Что будет в новых таблицах ББК?
*Э.Р. Сукиасян: Мои беседы в рубрике «Поговорим о нашей профессии»

Կատեգորիա:Գրադարանավարներ
Կատեգորիա:Գրադարանավարություն
Երգող կարիատիդների դահլիճը

**«Երգող կարիատիդների դահլիճը»** (), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 2008 թվականին «П5. պինդոստանի քաղաքական պիգմեյների հրաժեշտի երգերը» () ժողովածուում («Էքսմո» հրատարակչություն)։

## Բովանդակություն
Գլխավոր հերոսուհի Լենան աշխատանքի է ընդունվում օլիգարխների համար նախատեսված գաղտնի հասարակաց տանը, որտեղ նա և մյուս աղջիկները հաճախորդների բացակայության դեպքում պետք է պատկերեն կարիատիդների քանդակներ։ Բավականին երկար ժամանակ ամբողջովին անշարժ մնալու համար նրանց ներարկում են «Մանտիս-B» նյութը, որը պատրաստված է աղոթարարներից, որոնք ունեն պահանջվող հատկությունը։ Բայց որպես չհետազոտված կողմնակի ազդեցության արդյունք, նրանց է անցնում նաև այդ միջատների էգերին բնորոշ բնազդը՝ զուգավորումից հետո արուներին ուտելը։

Օլիգարխ Բոտվիննիկը դառնում է միջատների աշխարհի դաժան սովորույթների զոհը. ստեղծագործության հերոսուհի Լենան մի գեղեցիկ օր պարզապես ոլորում է նրա պարանոցը։ Երգող կարիատիդների նախագիծը փակվում է, և ամբողջ անձնակազմը ցրվում։

Պատմվածքն ընթերցելիս հնարավոր է ծանոթանալ ռուսական էլիտայի առանձնահատկություններին և սովորություններին, նրա կենսագրության ստեղծմանը, մեդիա միջավայրի, այն կաթսայի ստեղծմանը, որում եփվելով հեծանիվ վարած երեկվա երիտասարդ տղաները վերածվում են «Բենթլի» վարող VIP անհատների։ Ինտելեկտուալ զրույցները գաղափարախոսի հետ, նուրբ մանրամասները, հումորի լավ զգացումը այս ստեղծագործությանը նմանություն են տալիս «Չապաև և Պուստոտա» վեպին։

Պատմական մանրակրկիտ մանրամասները միահյուսված են ժամանակակից օլիգարխների համար զվարճալի թվացող շրջապատի և սյուժեների հետ։ «Երգող կարյատիդների դահլիճը» ստեղծագործություն է, որը կոչված է «հրապուրելու» ընթերցողին կարդալու «П5. պինդոստանի քաղաքական պիգմեյների հրաժեշտի երգերը» ժողովածուի հետագա պատմվածքները, որոնցից երեքը կասկածելի գրական արժեք ունեն։

## Հրապարակում
«Նեկրոմենթը» «П5. պինդոստանի քաղաքական պիգմեյների հրաժեշտի երգերը» գրքի մասն է։

## Ծանոթագրություններ

Կատեգորիա:Վիկտոր Պելևինի ստեղծագործություններ